ตามที่สภามหาวิทยาลัยราชภัฏนครสวรรค์ได้ประชุมครั้งที่ ๕/๒๕๖๗ เมื่อวันที่ ๒๔ พฤษภาคม พ.ศ. ๒๕๖๗ ได้พิจารณาเรื่องต่าง ๆ ที่สำคัญโดยสรุปดังนี้

 **อนุมัติ**

 ๑. ให้ปริญญาแก่ผู้สำเร็จการศึกษา ระดับปริญญาตรี ประจำปีการศึกษา ๒๕๖๖ (ครั้งที่ ๑๑) จำนวน ๕๔๗ คน ระดับบัณฑิตศึกษา ปริญญาโท จำนวน ๕ คน รวมทั้งสิ้นจำนวน ๕๕๒ คน ตามที่มหาวิทยาลัย ราชภัฏนครสวรรค์เสนอ

 ๒. อนุมัติคำขอตั้งงบประมาณรายจ่ายประจำปีงบประมาณ พ.ศ. ๒๕๖๗ โครงการจัดการศึกษาระดับบัณฑิตศึกษา หลักสูตรรัฐศาสตรมหาบัณฑิต เพิ่มเติม (จากการปรับแผนการเรียน) ตามที่มหาวิทยาลัยราชภัฏนครสวรรค์เสนอ

 ๓. อนุมัติคำขอตั้งงบประมาณรายจ่ายประจำปีงบประมาณ พ.ศ. ๒๕๖๗ ของมหาวิทยาลัย (จากเงินคงเหลือสะสม) ตามที่มหาวิทยาลัยราชภัฏนครสวรรค์เสนอ

 ๔. อนุมัติคำขอตั้งงบประมาณรายจ่ายประจำปีงบประมาณ พ.ศ. ๒๕๖๗ ของคณะครุศาสตร์ (จากเงินคงเหลือของหน่วยงาน) ตามที่มหาวิทยาลัยราชภัฏนครสวรรค์เสนอ

 ๕. อนุมัติคำขอตั้งงบประมาณรายจ่ายประจำปีงบประมาณ พ.ศ. ๒๕๖๗ ของคณะเทคโนโลยีการเกษตรและเทคโนโลยีอุตสาหกรรม (จากเงินคงเหลือของหน่วยงาน) ตามที่มหาวิทยาลัย ราชภัฏนครสวรรค์เสนอ

 ๖. อนุมัติคำขอตั้งงบประมาณรายจ่ายประจำปีงบประมาณ พ.ศ. ๒๕๖๗ ของกลุ่มงานทรัพย์สินและรายได้(จากเงินคงเหลือสะสมอาคารชุดที่พักอาศัยสำหรับที่พักบุคลากร) ตามที่มหาวิทยาลัยราชภัฏนครสวรรค์เสนอ

 ๗. อนุมัติคำขอตั้งงบประมาณรายจ่ายประจำปีงบประมาณ พ.ศ. ๒๕๖๗ ของหอพักนักศึกษาถนน ไกรลาศ(จากเงินคงเหลือสะสม) ตามที่มหาวิทยาลัยราชภัฏนครสวรรค์เสนอ

 **เห็นชอบ**

 ๑. เห็นชอบ การปรับปรุงแก้ไขหลักสูตร (สมอ.๐๘) จำนวน ๒ หลักสูตร ตามที่มหาวิทยาลัยราชภัฏนครสวรรค์เสนอ ดังนี้

๑.๑ หลักสูตรศิลปบัณฑิต สาขาวิชาวิทยาการดนตรีและศิลปะการแสดง ฉบับปี พ.ศ. ๒๕๖๔

๑.๒ หลักสูตรศิลปศาสตรบัณฑิต สาขาวิชาภาษาไทย ฉบับปี พ.ศ. ๒๕๖๓

๒. เห็นชอบ (ร่าง) ประกาศมหาวิทยาลัยราชภัฏนครสวรรค์ เรื่อง นโยบาย หลักเกณฑ์และวิธีการรับนักศึกษาพิการเข้าศึกษาระดับปริญญาตรี ประจำปีการศึกษา ๒๕๖๗ พ.ศ. ....

๓. เห็นชอบ (ร่าง) ระเบียบมหาวิทยาลัยราชภัฏนครสวรรค์ ว่าด้วยการรับ-จ่ายเงินเพื่อจัดการศึกษาระดับบัณฑิตศึกษา พ.ศ. ....

 ๔. เห็นชอบ การวางและจัดทำผังเมืองรวมชุมชนของมหาวิทยาลัยราชภัฏนครสวรรค์ (พื้นที่ในเมือง) โดยให้เปลี่ยนแปลงสีผังเมืองจากสีเขียวมะกอกบางส่วนเป็นสีส้ม ตามที่มหาวิทยาลัยราชภัฏนครสวรรค์เสนอ โดยมีเงื่อนไขว่า หากกรมโยธาธิการและผังเมือง รับรองเขตพื้นที่ผังเมืองรวมจังหวัดนครสวรรค์ ของมหาวิทยาลัยราชภัฏนครสวรรค์ (พื้นที่ในเมือง) จากสีเขียวมะกอกบางส่วนให้เป็นสีส้มตามที่มหาวิทยาลัยราชภัฏ นครสวรรค์เสนอเรียบร้อยแล้ว ก่อนที่มหาวิทยาลัยราชภัฏนครสวรรค์จะดำเนินการใด ๆ ในเขตพื้นที่ดังกล่าว ให้ฝ่ายบริหารของมหาวิทยาลัยจัดทำแผนโครงร่างการดำเนินการในพื้นที่ (Master Plan) เสนอสภามหาวิทยาลัยเพื่อพิจารณาอีกครั้งหนึ่ง

 ๕. กำหนดการประชุมสภามหาวิทยาลัยราชภัฏนครสวรรค์ ครั้งต่อไป เป็นการประชุมครั้งที่ ๖/๒๕๖๗ (วาระพิเศษ) ในวันพุธที่ ๑๒ มิถุนายน พ.ศ. ๒๕๖๗ เวลา ๐๙.๓๐ น. ณ ห้องประชุมสภามหาวิทยาลัย ชั้น ๓ อาคาร ๑๐ มหาวิทยาลัยราชภัฏนครสวรรค์ (ย่านมัทรี)